মুহাম্মদ ইউনূসকে প্রদত্ত পুরস্কার ও সম্মাননা
মুহাম্মদ ইউনূসকে প্রদত্ত পুরস্কার ও সম্মাননা ইত্যাদির একটি তালিকা এই পাতায় আছে যাতে বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ অধ্যাপক ডঃ মুহাম্মদ ইউনূস কর্তৃক প্রাপ্ত পুরস্কার, সম্মাননা এবং ডিগ্রীসমূহের সংক্ষিপ্ত বিবরণ রয়েছে। চট্টগ্রাম বিশ্ববিদ্যালয়ের এক সময়কার অর্থনীতি বিভাগের শিক্ষক-অধ্যাপক ড. ইউনুস বিংশ শতাব্দীতের শেষভাগে আধুনিক বিশ্বে ক্ষুদ্রঋণ ধারণার প্রবর্তন করেন এবং গ্রামীণ ব্যাংক প্রতিষ্ঠার মাধ্যমে প্রমাণ করেন যে ক্ষুদ্র ঋণ দিয়ে সমাজের দরিদ্র জনগোষ্ঠীকে দারিদ্রের ফাঁদ থেকে স্থায়ীভাবে উদ্ধার করা যায়। অধ্যাপক মুহাম্মদ ইউনূস তার প্রতিষ্ঠিত গ্রামীণ ব্যাংক সহ যৌথভাবে ২০০৬ খ্রিষ্টাব্দে নোবেল শান্তি পুরস্কার লাভ করেন। তিনি প্রথম বাংলাদেশী হিসেবে এই পুরস্কার লাভ করেন। ১৯৭৮ থেকে অধ্যাপক ইউনূস নানা জাতীয় ও আন্তর্জাতিক পুরস্কারে ভূষিত হয়েছেন। ২০২১ সাল পর্যন্ত ড. ইউনূস প্রায় ১৪৫টি পুরস্কার অর্জন করেছেন। এ যাবৎ সারা পৃথিবীর ৪৮ বিশ্ববিদ্যালয় তাকে সম্মানসূচক ডক্টরেট ডিগ্রী প্রদান করেছ।